NARIADENIE KOMISIE (ES) č. 366/2009
z 5. mája 2009,
ktorým sa do Registra chránených označení pôvodu a chránených zemepisných označení zapisuje názov [Lapin Poron liha (CHOP)]
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 510/2006 z 20. marca 2006 o ochrane zemepisných označení a označení pôvodu poľnohospodárskych výrobkov a potravín (1), a najmä na jeho článok 7 ods. 5,
keďže:
(1)
V súlade s článkom 6 ods. 2 nariadenia (ES) č. 510/2006 a podľa článku 17 ods. 2 uvedeného nariadenia bola žiadosť Fínska o zápis názvu „Lapin Poron liha“ uverejnená v Úradnom vestníku Európskej únie (2).
(2)
V súlade s článkom 7 nariadenia (ES) č. 510/2006 bolo Komisii 26. júna 2008 doručené jedno vyhlásenie o námietke Švédska. Táto námietka je založená na článku 7 ods. 3 prvom pododseku písm. a), c) a d) uvedeného nariadenia. Švédsko vo vyhlásení o námietke usúdilo, že podmienky registrácie uvedené v článku 2 uvedeného nariadenia neboli splnené, že zápis predmetného názvu do registra bude na ujmu existujúcich názvov, značiek alebo výrobkov a že predmetný názov je druhový.
(3)
Komisia uznala uvedenú námietku za prípustnú a listom zo 4. augusta 2008 vyzvala príslušné členské štáty, aby sa snažili dohodnúť v súlade so svojimi vnútornými postupmi.
(4)
Fínsko a Švédsko uzavreli do šiestich mesiacov dohodu, ktorú oznámili Komisii 27. februára 2009. Švédsko na základe tejto dohody nenamieta proti zápisu názvu „Lapin Poron liha“ do registra. Bolo dohodnuté, že údaje na etikete sobieho mäsa pochádzajúceho zo švédskeho Laponska alebo výrobkov z neho by sa mali uvádzať v súlade s článkom 13 nariadenia (ES) č. 510/2006.
(5)
Táto dohoda nemení prvky, ktoré boli zverejnené podľa článku 6 ods. 2 nariadenia (ES) č. 510/2006. V súlade s článkom 7 ods. 4 uvedeného nariadenia musí byť teda názov „Lapin Poron liha“ zapísaný do registra,
PRIJALA TOTO NARIADENIE:
Článok 1
Názov uvedený v prílohe k tomuto nariadeniu sa zapisuje do registra.
Článok 2
Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 5. mája 2009